Help maak ’n kinderhart bly | Netwerk24
Help maak ’n kinderhart bly
Die ses kamers het dringend opknapping en vars verf nodig
Daar is ook een baba
12 kinders woon hier
Twaalf klein kinders word tans by die Welkom-jeugsorgsentrum gehuisves.Foto: Verskaf
Die ses kamers by die Welkom-jeugsorgsentrum het dringend ’n opknapping en vars verf nodig om dit ’n huislike atmosfeer te gee.
Daar is tans 12 kinders wat hier woon.
Ons kinders presteer akademies baie goed en is baie betrokke by sport en kultuur
“Ons wil baie graag die kinders se kamers uitverf en vir hulle nuwe beddegoed aanskaf, daarom neem ons die vrymoedigheid om die publiek vir skenkings of betrokkenheid by die projek te nader. Watter kindjie se gesiggie sal nie straal van blydskap vir ’n vrolike kindervriendelike kamer nie,” sê Marietjie Benade, kinderversorger by die sentrum.
Benade is die sentrum se nuwe huismamma.
Sy het einde 2019 hier aangesluit en is ’n geregistreerde kinderversorger.
Benade is tans besig met haar opleiding as kinderversorger by Negemadi.
Daar is vier laerskoolseuns en een voorskoolse seuntjie by dié sentrum, asook vier laerskoolmeisies en twee voorskoolse meisies.
Daar is ook een baba.
“Ons kinders presteer akademies baie goed en is baie betrokke by sport en kultuur. Hulle speel graag buite en daarom sal dit vir hulle baie lekker wees om fietse te kry waarmee hulle op die groot perseel by die sentrum kan rondry. Miskien is daar ’n gebruikte fiets of twee ’n motorhuis.
“Die inperking is lank en die kinders raak verveeld, ons sal speelgoed en balle waarmee hulle hulself kan besig hou, ook waardeer,” sê Benade.
Weldoeners wat graag met verf, beddegoed kan help of self aan die opknappingprojek wil deelneem, kan vir Benade of Hanine Swart (kinderkomitee) kontak. Skenkings van klere vir die kinders en ook speelgoed kan by die sentrum afgegee word.
Skakel Benade by 066-482-6917 of Swart by 083-301-8311.